PATVIRTINTA

Trakų r. Onuškio Donato Malinausko gimnazijos

 direktoriaus 2017 m. liepos 3 d.

 įsakymu Nr. V-87

**TRAKŲ R. ONUŠKIO DONATO MALINAUSKO GIMNAZIJOS**

**VIDURINIO UGDYMO PROGRAMOS ĮGYVENDINIMO**

 **TVARKOS APRAŠAS**

**I. BENDROSIOS NUOSTATOS**

 1. Vidurinio ugdymo programa Trakų r. Onuškio Donato Malinausko gimnazijoje įgyvendinama vadovaujantis Vidurinio ugdymo programos aprašu, patvirtintu 2015 m. gruodžio 21 d. Nr Lietuvos Respublikos Švietimo ir mokslo ministro įsakymu V-1309 “Dėl pradinio, pagrindinio ir vidurinio ugdymo programų aprašo patvirtinimo”, mokymosi pagal formaliojo švietimo programas formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. Įsakymu Nr. V-1049, „Nuosekliojo mokymosi pagal bendrojo ugdymo programas tvarkos aprašu“, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556, (Lietuvos Respublikos švietimo ir mokslo ministro 2012 m. gegužės 8 d. įsakymo Nr. V-766 redakcija; Lietuvos Respublikos švietimo ir mokslo ministro 2014 m. gegužės 26 d. įsakymo Nr. V-466 „Dėl nuosekliojo mokymosi pagal bendrojo ugdymo programas tvarkos aprašo patvirtinimo pakeitimo“; Lietuvos Respublikos švietimo ir mokslo ministro 2015 m. liepos 17 d. įsakymo Nr. V-767 „Dėl nuosekliojo mokymosi pagal bendrojo ugdymo programas tvarkos aprašo 2005 m. balandžio 5 d. įsakymo Nr. ISAK-556 patvirtinimo pakeitimo“).Vidurinio ugdymo bendrosiomis programomis, gimnazijos ugdymo planu, parengtu vadovaujantis Bendraisiais ugdymo planais.

2. Aprašo tikslas – sukonkretinti vidurinio ugdymo programos įgyvendinimą Trakų r. Onuškio Donato Malinausko gimnazijoje atsižvelgiant į kiekvieno mokinio siekius, polinkius ir gebėjimus, sudarant galimybes planuoti profesinę karjerą, pasirinkti mokymosi kryptį atitinkančius dalykus ir jų kursus.

**II. VIDURINIO UGDYMO PROGRAMOS TIKSLAS IR UŽDAVINIAI**

 3. Vidurinio ugdymo programos tikslas – brandinti dvasines, intelektualines ir fizines asmens galias, ugdyti aktyvų, kūrybingą, atsakingą, įgijusį bendrųjų ir dalykinių kompetencijų, būtinų sėkmingai socialinei integracijai, profesinei veiklai ir mokymuisi visą gyvenimą asmenį.

 4. Vidurinio ugdymo programos įgyvendinimo uždaviniai:

 4.1. atsižvelgiant į kiekvieno mokinio mokymosi poreikius, užtikrinti dalykų programų pasirinkimo įvairovę;

 4.2. priartinant bendrojo ugdymo turinį prie gyvenimo aktualijų, ugdyti mokymuisi visą gyvenimą reikalingas dalykines ir bendrąsias kompetencijas – žinių, gebėjimų ir nuostatų visumą;

 4.3. suartinant bendrąjį ugdymą ir profesinį mokymą, sudaryti galimybes kiekvienam mokiniui rinktis tolesnę mokymosi, studijų ar veiklos kryptį, atitinkančią jo siekius.

**III. VIDURINIO UGDYMO PROGRAMOS SANDARA**

5. Vidurinio ugdymo programą sudaro privalomieji ir pasirenkamieji bendrojo ugdymo dalykai, moduliai. Vidurinio ugdymo programoje mokomųjų dalykų turinys pateikiamas kursais ir moduliais. Sudaromos galimybės pagal Apraše pateiktus principus mokiniams rinktis skirtingo sudėtingumo ir paskirties dalykų kursus bei modulius. Nesusidarius grupei dalykų išplėstinis ir bendrasis kursai dėstomi bendroje grupėje diferencijuojant ugdymo turinį.

6. Dalyko kurso programa suprantama kaip tam tikra logiškai vientisa dalyko turinio visuma, skirta konkretiems ugdymo uždaviniams įgyvendinti ir bendrosioms kompetencijoms ugdyti. Galimos dvi skirtingos to paties dalyko kurso programos: bendrojo ir išplėstinio; užsienio kalbų programa, pateikiama kursais, orientuotais į A1, A2, B1 ir B2 kalbos mokėjimo lygius pagal Bendruosius Europos kalbų metmenis. Įvairių gebėjimų ir polinkių turintiems mokiniams sudaromos galimybės vienoje grupėje mokytis užsienio kalbos, orientuotos į A1, A2, B1 ir B2 kalbos mokėjimo lygius individualizuojant ir diferencijuojant ugdymo turinį:

6.1. dalyko bendrojo kurso programa padeda mokiniui toliau plėtoti pagrindinio ugdymo programoje įgytas bendrąsias ir dalykines kompetencijas, nukreiptas į bendrąjį raštingumą, reikalingą kiekvieno žmogaus visaverčiam gyvenimui: ugdomi gebėjimai apibendrinti, planuoti, argumentuoti, paaiškinti ir pagrįsti savo sprendimus, vertinti reiškinius, procesus, produktus. Dalyko bendrojo kurso turinio apimtį sudaro plačiai vartojamos dalyko sąvokos, pagrindiniai dėsningumai, svarbiausios idėjas, jų kontekstas ir praktinis taikymas, vertybinės nuostatos;

 6.2. dalyko išplėstinio kurso programa padeda mokiniui toliau plėtoti pagrindinio ugdymo programoje įgytas bendrąsias ir dalykines kompetencijas, reikalingas pasirengti tolesnėms studijoms ir būsimai profesinei veiklai: ugdomi gebėjimai mąstyti kompleksiškai (apibendrinti, planuoti, argumentuoti, spręsti problemas, vertinti remiantis įvairiais kontekstais ir požiūriais) ir kūrybiškai (kelti hipotezes, kurti idėjas ir jas įgyvendinti). Dalyko išplėstinio kurso turinio apimtis sudaro sąlygas mokinių savarankiško mokymosi gebėjimams ugdyti, naudotis dalyko žiniomis ir metodais sprendžiant praktinio ir teorinio pobūdžio užduotis;

6.3. užsienio kalbų kursų programų, orientuotų į A1, A2, B1 ir B2 kalbos mokėjimo lygius, reikalavimai atitinka Bendruosius Europos kalbų metmenis ir padeda įvertinti kalbos mokymosi pažangą naudojantis lanksčia, atitinkamomis patirtimis paremta bendrąja kalbų mokėjimo lygių sistema. Ši sistema aprėpia skirtingus mokinių poreikius ir tikslus, kylančius mokantis kalbų.

7. Dalykų kursus ir jų apimtį reglamentuoja Vidurinio ugdymo programos privalomųjų ir pasirenkamųjų bendrojo ugdymo dalykų, modulių lentelė *(1 priedas).*

8. Mokytojai iki gegužės 1 d. parengia siūlomus pasirenkamųjų dalykų ir modulių programas, iki gegužės 31 d. tiriamas mokinių dalykų pasirinkimo poreikis.

**IV. VIDURINIO UGDYMO PROGRAMOS VYKDYMAS**

9. Minimalus privalomas mokinio pamokų skaičius – 28, maksimalus – 32.

10. Mokinys per dvejus metus turi mokytis ne mažiau kaip 9 bendrojo ugdymo dalykų. Pasirenkamieji bendrojo ugdymo dalykų moduliai neskaičiuojami kaip atskiri dalykai.

11. Vidurinio ugdymo programą įgyvendinanti gimnazija siūlo:

11.1. bendrojo ugdymo dalykų, nustatytų Aprašo priede, bendrojo ir išplėstinio kursų programų (tik bendrojo kurso programų: dorinio ugdymo dalykams);

11.2. ne mažiau kaip dvi užsienio kalbas ir užsienio kalbų programas papildančius modulius;

11.3. ne mažiau kaip dviejų meninio ugdymo srities dalykų kursų;

11.4. ne mažiau kaip dviejų pasirenkamų sporto šakų kursų;

11.5.pasirenkamųjų dalykų programas mokykla siūlo atsižvelgdama į jų įgyvendinimo galimybes;

11.6. ugdymą profesinei karjerai ir Žmogaus saugos programą integruoja į visų mokomųjų dalykų programų turinį.

12. Mokiniui, atvykusiam iš kitos mokyklos, mokykla užtikrina mokymosi tęstinumą, sudaro galimybę keisti bendrojo ugdymo dalykus, jų kursus ar pasirenkamuosius dalyko modulius.

13. Vienoje laikinojoje mokinių grupėje gali mokytis ir bendrojo ugdymo dalyko kurso programą ir išplėstinio kurso programą, pasirenkamąjį dalyką pasirinkę mokiniai. Užsienio kalbų ugdymas organizuojamas laikinosiose grupėse, kuriose mokiniai siekia A1, A2, B1 ar B2 užsienio kalbos mokėjimo lygio.

14. Laikinosios grupės sudaromos atsižvelgiant į mokinių gebėjimus, motyvaciją, mokymosi stilius.

15. Sudarant mokiniams galimybes rinktis praktinės veiklos dalykus: technologijų, meninio ugdymo srities dalykus, bendradarbiaujama su profesinio mokymo įstaigomis;

16. Meninio ugdymo srities dalykų kursų programos, kūno kultūros kursų, pasirinktos sporto šakos kursas integruojamas ir/ar derinamas su neformaliuoju švietimu.

17. Kitų pasirenkamųjų dalykų, pasirinktų sporto šakų kurso programas, dalykų modulių, integruotų kursų programas, nesant švietimo ir mokslo ministro patvirtintųjų, rengia mokyklos mokytojai atsižvelgdami į mokinių poreikius ir įgyvendinimo galimybes, jas tvirtina mokyklos direktorius. Modulių ir pasirenkamųjų dalykų pasiūla gali keistis.

**V. MOKINIO INDIVIDUALAUS UGDYMO PLANO SUDARYMO PRINCIPAI**

18. Mokiniui tikslingai pasirinkti mokymosi kryptį ir susidaryti individualų ugdymo planą tardamiesi su mokinio tėvais (globėjais, rūpintojais) padeda specialistas, atsakingas už profesinio orientavimo veiklos koordinavimą gimnazijoje, klasės auklėtojas, direktoriaus pavaduotojas ugdymui, remdamiesi surinkta informacija apie mokinio stiprybes, polinkius, mokymosi pasiekimus, mokymosi stilių, profesinius siekius (2 priedas).

19. Mokinių, jų tėvų (globėjų, rūpintojų), klasės vadovų konsultavimas vykdomas vadovaujantis Konsultavimo sudarant mokinio individualų vidurinio ugdymo planą tvarka *(3 priedas).*

20. Mokiniai ugdomi pagal jų individualius ugdymo planus, kuriuos sudaro privalomieji bendrojo ugdymo dalykai ir mokinio pasirinktas ugdymo turinys. Mokinių individualūs planai skiriasi priklausomai nuo vidurinio ugdymo programos ir mokinio planuojamos tolesnio mokymosi, studijų ar veiklos krypties:

20.1.mokinio, kuris mokosi pagal vidurinio ugdymo programą, privalomieji bendrojo ugdymo dalykai sudaro ne mažiau kaip 60 procentų viso mokinio pamokų laiko, pasirinktas ugdymo turinys – pasirenkamieji bendrojo ugdymo dalykai, jų kursai, moduliai, kiti pasirenkamieji dalykai, specialiuosius ugdymosi poreikius tenkinančios pamokos ir kita – apie 40 procentų viso mokinio pamokų laiko.

21. Mokiniui privalomieji bendrojo ugdymo dalykų kursai:

21.1. dorinio ugdymo (etikos arba tradicinės religinės bendruomenės tikybos);

21.2. lietuvių kalbos ir literatūros;

21.3. užsienio kalbos (anglų, prancūzų, rusų, vokiečių,);

21.4. matematikos;

21.5. mokinio pasirinkto ne mažiau kaip vieno socialinio ugdymo srities dalyko (istorijos, geografijos) kurso;

21.6. mokinio pasirinkto ne mažiau kaip vieno gamtamokslinio ugdymo srities dalyko (biologijos, fizikos, chemijos) kurso;

21.7. mokinio pasirinkto ne mažiau kaip vieno meninio ugdymo srities dalyko(dailės, muzikos, teatro, šokio, grafinio dizaino, fotografijos) kurso arba vieno iš technologijų programos krypčių (tekstilės ir aprangos; taikomojo meno, amatų ir dizaino; turizmo ir mitybos) kurso.

21.8. kūno kultūros (bendrosios kūno kultūros arba mokinio pasirinktos sporto šakos) kurso.

22. Mokinys dalykų kurso programas, modulius ir pasirenkamuosius dalykus renkasi pagal savo poreikius, tačiau bendras savaitinių pamokų skaičius neturi viršyti mokiniui nustatyto maksimalaus savaitinių pamokų skaičiaus (4 priedas).

23. Mokinio pageidavimu bendrojo ugdymo dalyko kursui, esant galimybei, gali būti skiriama daugiau pamokų, nei pateikiama Aprašo priede.

24. Nesusidarius reikiamam mokinių skaičiui laikinojoje grupėje gimnazijos nuožiūra gali būti jungiami IIIG ir IVG mokiniai doriniam ugdymui, menų ir technologijų dalykų programoms mokyti. Menų dalykų 1 valandą galima integruoti į neformaliojo ugdymo užsiėmimus.

24. Atsižvelgiant į mokinio poreikius, mokinio individualus planas gali būti keičiamas pagal „Dalykų, dalykų kursų, pasirenkamųjų dalykų, modulių keitimo tvarką“, patvirtintą gimnazijos direktoriaus 2017 m. rugpjūčio 25 d. įsakymu Nr. V-88.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 1 priedas

Vidurinio ugdymo programos privalomųjų ir pasirenkamųjų bendrojo ugdymo dalykų lentelė

|  |  |  |
| --- | --- | --- |
| (savaitinių pamokų skaičius nurodytas dvejiems metams) Dalykai  | Bendrasis kursas (B)  | Išplėstinis kursas (A)  |
|  savaitinių pamokų sk.  |
| Tikyba  | 2  | –  |
| Etika  | 2  | –  |
| Lietuvių kalba ir literatūra  | 10  | 10  |
| Užsienio kalba (anglų, A1, A2, B1, B2)  | 6  | 6  |
| Užsienio kalba (rusų, vokiečių, prancūzų A1, A2, B1, B2)  | 6  | 6  |
| Istorija  | 4  | 6  |
| Geografija  | 4  | 6  |
| Matematika  | 6  | 9  |
| Biologija  | 4  | 6  |
| Chemija  | 4  | 6  |
| Fizika  | 4  | 7  |
| Menai  | 4  | 6 |
| Technologijos  | 4  | 6  |
| Bendroji kūno kultūra  | 4  | 4  |
| Pasirinkta sporto šaka  | 1  | 1  |
|  **Pasirenkamieji dalykai**  |
| Informacinės technologijos  | 2  | 4  |
| Ekonomika ir verslumas  | 2  |
| Braižyba | 2  |
| Etninė kultūra | 1 |
|  **Moduliai**  |
| Technologinių įgūdžių ugdymas | 2  |
| Istorijos tekstų, žemėlapių skaitymas | 1 |
| Matematikos kurso modulis | 1 |
| Klausymo įgūdžių tobulinimas anglų kalba (B1) | 1 |
| Lietuvių kalbos modulis | 1 |
| Teksto kūrimas ir rašymas | 1 |

 2 priedas

 Trakų r. Onuškio Donato Malinausko gimnazijos ......G klasės mokinio/mokinės

 ............................................................................

 **Individualus ugdymosi planas IIIG-IVG klasėms**

 2017-2018 ir 2018-2019 mokslo metai

|  |  |  |
| --- | --- | --- |
| **Mokomieji dalykai** | **Valandų skaičius** | **Kursas** |
| **IIIG klasė** | **1V klasė** |
| **Dorinis ugdymas** Tikyba |  |  |  |
|  Etika |  |  |  |
|  Lietuvių kalba |  |  |  |
|  Užsienio kalba (anglų k.)A1, A2,B1,B2 |  |  |  |
|  Užsienio kalba ( ) |  |  |  |
| **Socialiniai mokslai ( 1 būtina)** |  |  |  |
|  Istorija |  |  |  |
|  Geografija |  |  |  |
|   **Matematika** |  |  |  |
|  Informacinės technologijos |  |  |  |
| **Gamtos mokslai (1 būtina)** |  |  |  |
|  Biologija |  |  |  |
|  Fizika |  |  |  |
|  Chemija |  |  |  |
| **Menai ir technologijos** |  |  |  |
|  Dailė |  |  |  |
|  Muzika |  |  |  |
|  Grafinis dizainas |  |  |  |
|  Technologijų kryptis (statyba ir medžio apdirbimas) |  |  |  |
|  Technologijų kryptis. Taikomasis menas, amatai ir dizainas  |  |  |  |
|   |  |  |  |
| **Bendroji kūno kultūra** |  |  |  |
|  Krepšinis |  |  |  |
|  Tenisas/treniruokliai |  |  |  |
| **Pasirenkamieji dalykai** |  |  |  |
|  Braižyba |  |  |  |
|  Ekonomika ir verslumas |  |  |  |
| **Dalykų moduliai** |  |  |  |
|  |  |  |  |
|  |  |  |  |
| **Iš viso pamokų** |  |  |  |

Iš viso 8 – 13 dalykų (modulių neskaičiuoti)

Iš viso valandų (28 val. – 32 val.) per metus.

 Mokinio parašas......................................................

 3 priedas

**KONSULTAVIMO SUDARANT MOKINIO INDIVIDUALŲ VIDURINIO**

**UGDYMO PLANĄ TVARKA**

1. Individualaus ugdymo plano sudarymas – pasiruošimo reikalaujantis, nuoseklus, visų bendruomenės narių pastangų reikalaujantis darbas. Siekiant padėti vidurinio ugdymo programą pasirinkusiems mokiniams priimti motyvuotą sprendimą dėl tinkamumo pasirinktai mokymosi krypčiai, gimnazijoje kasmet dvejiems metams sudaromas planas, padedantis mokiniams formuoti savo profesinę karjerą, sudarantis galimybę visiems mokiniams rinktis savo gabumus, polinkius ir poreikius atitinkantį mokymosi ar veiklos kelią. Informacija apie individualaus ugdymo plano sudarymo veiksmus mokyklos bendruomenei turi būti pateikta aiškiai ir suprantamai, todėl supažindinimas su veiksmais atliekamas nuosekliai pereinant iš vieno etapo į kitą.

2. Lapkričio - balandžio mėn. – I–IIG klasių mokiniams organizuojamos valandėlės apie darbo rinką, jie supažindinami su profesijomis, tolimesnio mokymosi galimybėmis, profesinio informavimo šaltiniais“ (klasės auklėtojas, karjeros ugdymo mokytojas, pavaduotojas ugdymui).

3. Balandžio - gegužės mėn. – IG klasių mokiniai supažindinami su vidurinio ugdymo programos galimybėmis.

4. II klasių mokiniams organizuojama konsultacinė pagalba:

4.1. rugsėjo - lapkričio mėn. – IIG klasės mokinių supažindinimas su AIKOS sistema ir [www.lamabpo.lt](http://www.lamabpo.lt) ir www.mukis.lt (karjeros mokytojas);

4.2. vasario - kovo mėn. – vidurinio ugdymo programos aprašo pristatymas II klasių mokiniams ir klasės auklėtojui (direktoriaus pavaduotojas ugdymui);

4.3. balandžio mėn. – IIG klasių mokinių ir jų tėvų susirinkimas „Mokymosi pagal vidurinio ugdymo programą galimybės“ (klasės auklėtojas, karjeros koordinatorius, direktoriaus pavaduotojas ugdymui). Direktoriaus pavaduotoja ugdymui domisi Varėnos rajono Žilinų pagrindinės mokyklos mokinių karjeros planavimo rezultatais, pateikia galimus rezultatus;

4.4. balandžio - gegužės mėn.– IIG klasių gimnazijos ir iš kitų mokyklų planuojančių atvykti mokinių ir jų tėvų konsultavimas dėl individualaus ugdymo plano sudarymo (klasės auklėtojas, karjeros mokytojas, direktoriaus pavaduotojas ugdymui, direktorius);

4.5. balandžio - gegužės mėn. – IIG klasių mokinių individualiųjų planų pasirinkimų projektų sudarymas (direktoriaus pavaduotojas ugdymui, klasės auklėtojas);

4.6. gegužės mėn. pabaigoje – IIG klasių mokinių ir planuojančių mokytis individualių vidurinio ugdymo planų sudarymas (direktoriaus pavaduotojas ugdymui);

4.7. gegužės mėn. – IIIG klasių mokinių ir naujai atvykstančių ugdymo plano tikslinimas, koregavimas (klasės vadovas, direktoriaus pavaduotojas ugdymui).

5. Iki rugpjūčio 30 d. mokiniai gali koreguoti savo individualų ugdymo planą derindami su direktoriaus pavaduotoju ugdymui.

6. Profesinio švietimo konsultacijos:

6.1.PITe, bibliotekoje (informacijos centre) teikiamos ugdymo karjerai paslaugos: profesijų, studijų pasirinkimo informacinių tinklalapių katalogas, sukaupta medžiaga apie profesijas (karjeros mokytojas).

7. Per mokslo metus planuojami ir organizuojami susitikimai su profesinių mokyklų atstovais, vyksta edukaciniai užsiėmimai kitose ugdymo įstaigose.

8. Individualaus ugdymo plano sudarymo klausimais II klasės mokinius nuolat konsultuoja direktoriaus pavaduotojas ugdymui, klasės auklėtojas, dalykų mokytojai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 4 priedas

MODULIŲ PROGRAMŲ PASIŪLA

|  |
| --- |
| Dalykų moduliai |
| Dalykas, modulis | TurinysMokytojai, esant poreikiui, detalizuoja turinį |
| Biologijos  |  |
| Chemijos  |  |
| Lietuvių kalbos |  |
| Matematikos |  |
| Anglų kalbos |  |
| Istorijos |  |

PASIRENKAMŲJŲ DALYKŲ PROGRAMŲ PASIŪLA

|  |
| --- |
| Pasirenkamieji dalykai |
| Dalyko pavadinimas | TurinysMokytojai, esant poreikiui, detalizuoja turinį |
| Braižyba |  |
| Ekonomika ir verslumas |  |
| Italų kalba |  |
| Prancūzų kalba |  |
| Lenkų kalba |  |
| Vokiečių kalba |  |
| Ugdymas karjerai |  |
| Meno istorija |  |
| Šokis |  |
| Dizainas |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_